**KATALOG ZNANJA**

1. **IME MODULA:**

**ŽALNA FLORISTIKA (ŽF)**

2. **USMERJEVALNI CILJI MODULA:**

Dijak bo zmožen:

* izdelati projekt krasitve v žalni floristiki,
* slediti vlogi, pomenu, tradiciji in značilnostim žalne floristike,
* uporabljati vlogo barve v žalni floristiki,
* slediti celostnemu pristopu v žalni floristiki,
* uporabljati primeren način komunikacije pri reševanju problemov, organizaciji dela in izvajanju posameznih nalog,
* razvijati ustvarjalno mišljenje in sposobnost reševanja problemov,
* razvijati strokovno in poklicno odgovornost ter organizacijsko kulturo na delovnem mestu,
* povezati teoretična in praktična znanja,
* razvijati sposobnost učenje učenja,
* razvijati informacijsko pismenost.

#### 

#### 3. OPERATIVNI CILJI

### Poklicne kompetence

| OZNAKA | KOMPETENCA | NIVO USVAJANJA KOMPETENCE | | |
| --- | --- | --- | --- | --- |
|  |  | OSNOVNI NIVO | RUTINSKI NIVO | NAPREDNI NIVO |
| K1 | Sledi vlogi, pomenu, tradiciji in značilnostim žalne floristike |  | **x** |  |
| K2 | Izdela krasitev v žalni floristiki |  | x |  |
| K3 | Trži storitev |  | x |  |

K1-Sledi vlogi, pomenu, tradiciji in značilnostim žalne floristike

| INFORMATIVNI CILJI | FORMATIVNI CILJI |
| --- | --- |
| Dijak:   * pozna tradicijo in regijske značilnosti žalne floristike * razlikuje vlogo, pomen in značilnosti žalne floristike * pozna tradicionalne cvetlične vezave in dekoracije ter simboliko njihovih oblik, rastlinskih in nerastlinskih materialov, barvnih kombinacij ter razvrstitev v prostor * razloži primere rastlinskih in drugih materialov v žalni floristiki * preuči simboliko oblik cvetličnih vezav, rastlinskih in nerastlinskih materialov, barvnih kombinacij primernih v žalni floristiki * preuči vlogo, pomen in značilnosti žalne floristike * pozna pomembne elemente celostnega pristopa v žalni floristiki | Dijak:   * izdela portfolio tradicionalnih in regijsko značilnih cvetličnih vezav primernih za žalno floristiko ter njihovo uvrstitev v prostor * izdela portfolio rastlinskih in drgih materialov primernih za regijsko značilnie in tradicionale žalne krasitve * izdela regijsko značilno in tradicionalno žalno cvetlično vezavo in dekoracijo * izdela enostavni načrt celostnega pristopa v žalni floristiki |

K2 – Uporabi vlogo barve v žalni floristiki

| INFORMATIVNI CILJI | FORMATIVNI CILJI |
| --- | --- |
| Dijak:   * pozna pomen zaznavanja barv * razloži barvne kombinacije v različnih letnih časih, prostorih, v umetniških delih, barvne kompozicije v prostoru, pozicije posameznih barv, vpliv barvnih kombinacij na simboliko žalne krasitve * razlikuje zaznavanje barvnih kombinacij različnih materialov pod vplivom različnih osvetlitev * pozna odnos med barvo in različnimi materiali, med barvo in žalnim prostorom, odnos barvnih kompozicij v različnih kulturnih sredinah * razume pomen poznavanja barvnih trendov v žalni floristiki ter povezavo s simboliko žalne krasitve | Dijak:   * izdela portfolio zaznanih barvnih kombinacij v naravi, v umetniških delih, barvne kompozicije v prostoru, pozicije posameznih barv, barvnih trendov ob upoštevanju simbolike žalne krasitve * primerja barvne kombinacije različnih materialov pod vplivom različnih osvetlitev * izdela študijo mode in trendov v žalni floristiki, uporabe modnih barv in barvnih kombinacij v povezavi s simboliko žalne krasitve, vpliva barvnih kombinacij na atmosfero v žalnem prostoru * ustvari primerno atmosfero v žalnem prostoru |

K2 – Izdela krasitev v žalni floristiki

| INFORMATIVNI CILJI | FORMATIVNI CILJI |
| --- | --- |
| Dijak:   * razume pojme ideja, motiv, skica, tloris, naris, merilo * razlikuje različne koncepte skiciranja in risanja * pozna različne načine prikazovanja idejnih konceptov cvetličnih vezav in dekoracij v žalni floristiki * razloži načine izdelave projekta žalne krasitve * razume pomen zaznavanja barv * sledi barvnim trendom v žalni floristiki | Dijak:   * izdela preprosto risbo ideje, motiva v merilu, tlorisu in narisu žalne krasitve * prikaže idejni koncept cvetličnih vezav in dekoracij v žalni floristiki * izdela žalno krasitev glede na izbrano idejo, * ovrednoti celotno žalno krasitev * izdela projekt žalne krasitve * izdela portfolijo zaznanih barvnih kombinacij v naravi, v umetniških delih, pozicije posameznih barv, barvne kompozicije v prostoru… |

**K3–** Trži storitev

| INFORMATIVNI CILJI | FORMATIVNI CILJI |
| --- | --- |
| Dijak:   * razume pomen poznavanja celostne podobe cvetličarne, promocijskih dejavnosti podjetnega delovanja in logističnih prijemov * pozna možnosti iskanja rešitev v nepredvidljivih situacijah * pozna strategijo trženja za storitev | Dijak:   * izdela promocijski material in katalog ponudbe različnih žalnih krasitev * sodeluje pri raziskovanju in predstavitvi ponudbe v žalni floristiki v določeni regiji * izdela strategijo trženja za storitev |

**4. POGOJI ZA VKLJUČITEV IN DOKONČANJE MODULA**

Modul nima posebnih pogojev.

**5. OBLIKE VZGOJNO IZOBRAŽEVALNEGA DELA:**

* pouk teorije,
* vaje,
* demonstracije,
* praktično izobraževanje (v šoli, v podjetju),
* projektno delo,
* seminarska naloga.

**6. METODIČNO – DIDAKTIČNA PRIPOROČILA**

Učitelj je avtonomen pri določanju števila ur, namenjenih obravnavi poklicnih in ključnih kompetenc in njihovega zaporedja.

Informativni cilji obsegajo pridobivanje temeljnih strokovnih znanj na vseh zahtevnostnih ravneh, pri načrtovanju in izvajanju pouka naj učitelj omogoči doseganje vseh ciljev na čim višjih ravneh znanja.

Formativni cilji se nanašajo na razvijanje motivacijskih, učnih, miselnih, socialnih spretnosti in poklicnih kompetenc dijaka.

Pouk naj poteka z uporabo različnih metod (razlaga, vodena diskusija, demonstracija, praktično delo dijakov, metoda uporabe virov…) in organizacijskih oblik (skupinsko delo, delo v dvojicah, individualno delo…). Razlaga in demonstracija naj bosta problemsko obarvani, frontalno delo naj se izmenjuje s skupinskim in individualnim. Pri pouku naj se dosledno uporablja strokovne izraze s področja hortikulture, da dijak razvija poklicno identiteto. Pri pouku naj učitelj uporablja sodobno informacijsko komunikacijsko tehnologijo. Pri pouku naj bo zagotovljen interdisciplinarni pristop: pri obravnavi vsebin naj se učitelji strokovnih modulov časovno in vsebinsko povezujejo in usklajujejo.